Aloja

Aloja () ir pilsēta Latvijā, Limbažu novadā. Atrodas 120 km no Rīgas, 32 km no Limbažiem. Teritoriju no visām pusēm ieskauj Alojas pagasts.

Alojā atrodas pilsētas un pagasta pārvalde, vidusskola, sporta halle, kultūras nams, bibliotēka, muzejs, pareizticīgo un luterāņu baznīca.

 Ģeogrāfija 
Atrodas Viduslatvijas zemienes Metsepoles līdzenumā.Latvijas ģeogrāfijas atlants. "Jāņa sēta", 2020 

Vidējā temperatūra: -5,5 °C janvārī, +16,5 — +17 °C jūlijā. Nokrišņu daudzums ap 800 mm gadā.

 Transports 
Galvenie pilsētas autoceļi ir P13 (Limbaži-Aloja) un P15 (Ainaži-Matīši-(Valmiera)), vietējie ceļi ir V120 (Aloja-Vīķi) un V139 (Aloja-Stūri).

 Nosaukums 
Vietvārds "Aloja", iespējams, atvasināts no senā nosaukuma Ale, kas bija sens lībiešu un latgaļu apdzīvoto zemju robežciems. Rīgas arhibīskapijā ietilpa 12 lieli Tālavas ciemi, un vienu no tiem pie līvu Metsepoles robežas sauca par Ali, tagadējo Aloju.

 Vēsture 
Vēstures avotos Aloja pirmoreiz minēta 1449. gadā Ungurpils muižas zemē. Ievērojama attīstība sākās tikai pēc 1920. gada muižu zemju sadalīšanas. 1925. gadā piešķirts biezi apdzīvotas vietas (ciema) statuss, pagasta centrs. 1927. gadā ciemā bija 54 nami, pienotava, pasta un telegrāfa centrāle.

1937. gadā caur Aloju tika atklāta Rīgas—Rūjienas platsliežu dzelzceļa līnija. (1996. gadā satiksme tika slēgta.) Dzelzceļš paātrināja ciema attīstību, tika atvērti veikali un galdnieku darbnīcas, uzbūvēta spirta un cietes fabrika.

1950. gadā ieguva pilsētciemata tiesības, 1950.-1956. gadā rajona centrs. Kopš 1992. gada — pilsēta.

 Iedzīvotāji 
2021. gadā pilsētā bija 1071 iedzīvotāji, no kuriem 92% bija latvieši.

 Iedzīvotāju skaita izmaiņas 
Esošajās robežās, pēc CSP datiem.OSP

 Etniskā struktūra 
 Gads Kopā Latvieši  Krievi  Baltkrievi  Ukraiņi  Poļi  Lietuvieši  Igauņi Citistat.gov.lv 1935 539 529 (98,14%) 2 (0,37%) 2 (0,37%) nez. 0 (0%) 0 (0%) 5 (0,93) 0 (0%) 1970 1357 1258 (92,7%) 37 (2,73%) 18 (1,33%) 11 (0,81%) 14 (1,03%) 3 (0,22%) nez. 16 (1,18%) 1979 1565 1454 (92,9%) 50 (3,2%) 20 (1,28%) 10 (0,64%) 13 (0,83%) 3 (0,19%) nez. 15 (0,96%) 1989 1565 1460 (93,3%) 49 (3,1%) 20 (1,3%) 6 (0,4%) 14 (0,9%) 5 (0,3%) nez. 11 (0,7%) 2000 1589 1484 (93%) 41 (3%) 17 (1%) 9 (1%) 17 (1%) 11 (1%) nez. 10 (1%) 2011 1231 1161 (94,3%) 25 (2,03%) 14 (1,14%) 9 (0,73%) 7 (0,57%) 4 (0,32%) nez. 11 (0,89%) 2021 1071 987 (92%) 29 (3%) 13 (1%) 6 (1%) 4 (0%) 5 (0%)nez. 27 (3%)

 Ievērojamas personības 
 Lauris Dzelzītis (1978) ir latviešu aktieris.

 Apskates objekti 
Alojā nav īpaši populāru apskates objektu. Pilsētā var apskatīt:
 luterāņu un pareizticīgo baznīcas;
 pieminekli Latvijas Brīvības cīņās (1918-1920) kritušajiem;
 pieminekli dzejniekam Auseklim;
 pastaigu taku pa ūdensrožu audzētavu;
 novadpētniecības muzeju.Aloja.lv Apskates objekti
 ēku Jūras ielā 16 ar jūgendstilam tuvām pildrežģa konstrukcijām otrajā stāvā.

 Attēli 

 Atsauces 

 Ārējās saites 

 Bijusī Alojas mājaslapa (līdz 2021)
 Aloja Limbažu novada mājaslapā

Kategorija:Vidzeme

Kategorija:Bijušie Latvijas novadu centri
Kategorija:Latvijas pilsētciemati